Legal Document

Category: 27

Text:
3. ΣΥΝΤΑΚΤΙΚΗ ΠΡΑΞΙΣ υπ' αριθ. 79 της 11/11 Δεκ. 1945 Περί παραγωγής και βιομηχανοποιήσεως ειδών εξυπηρετούντων τας βιωτικάς ανάγκας του λαού. Άρθρ.1.-Δια την απρόσκοπτον παραγωγήν, βιομηχανοποίησιν και κατεργασίαν εν γένει οικονομικών αγαθών εξυπηρετούντων αμέσως ή εμμέσως τας βιωτικάς ανάγκας του λαού δύναται ο Υπουργός του Εφοδιασμού. α)Να αναθέτη την παραγωγήν οικονομικών αγαθών, ως και την βιομηχανοποίησιν και κατεργασίαν εν γένει των εις την διάθεσιν του Υπουργείου Εφοδιασμού οπωσδήποτε τιθεμένων πρώτων υλών και ειδών εν γένει εις βιομηχάνους, βιοτέχνας και εργολήπτας δια συμβάσεων υπογραφομένων δια λογαριασμόν του Δημοσίου υπό του Υπουργού Εφοδιασμού ή υπό των παρ' αυτού δια σχετικής αποφάσεώς του εξουσιοδοτημένων Αρχών, Υπηρεσιών ή Νομικών προσώπων Δημοσίου Δικαίου. Η παραγωγή, βιομηχανοποίησις και κατεργασία εκτελείται και εν τη περιπτώσει της κατ' εξουσιοδότησιν του Υπουργού Εφοδιασμού υπογραφής των σχετικών συμβάσεων υπό ετέρων Αρχών, Υπηρεσιών ή Νομικών Προσώπων, συμφώνως προς τας γενικάς ή ειδικάς οδηγίας, την παρακολούθησιν και έλεγχον του Υπουργού Εφοδιασμού ή των παρ' αυτού εξουσιοδοτημένων οργάνων ή Επιτροπών. 5.Δ.α.3 Έλεγχος Εμπορίου Ειδών πρώτης ανάγκης β)Να αναθέτη την παραγωγήν οικονομικών αγαθών ως και την βιομηχανοποίησιν και κατεργασίαν των εν τω προηγουμένω εδαφίω πρώτων υλών και ειδών εις βιομηχάνους, βιοτέχνας και εργολήπτας δι’ αποφάσεων αυτού υποχρεωτικών δια τους βιομηχάνους, βιοτέχνας και εργολήπτας. Δια των αποφάσεων καθορίζονται υπό του αυτού Υπουργού οι τεχνικοί και οικονομικοί όροι της εργασίας και ο έλεγχος της εκπληρώσεως αυτών. γ)Να επιτάσση εργοστάσια, εργαστήρια, αποθήκας, ανταλλακτικά μηχανημάτων και παντός είδους βοηθητικά υλικά χρήσιμα δια την παραγωγήν οικονομικών αγαθών, ως και δια την βιομηχανοποίησιν και κατεργασίαν των εις την διάθεσιν του Υπουργείου οπωσδήποτε ευρισκομένων πρώτων υλών. Άρθρ.10.-Πάσα διάταξις αντικειμένη εις την παρούσαν Συντακτικήν Πράξιν καταργείται. 2.Η παρούσα Συντακτική Πράξις, ισχύουσα από της δημοσιεύσεώς της εις την Εφημερίδα της Κυβερνήσεως, υποβληθήσεται προς κύρωσιν εις την μέλλουσαν να συνέλθη Βουλήν. 5.Δ.α.3 Έλεγχος Εμπορίου Ειδών πρώτης ανάγκης Άρθρ.2.-1.Εντός πενθημέρου από της γνωστοποιήσεως της κατά την περίπτωσιν β' του προηγουμένου άρθρου αποφάσεως του Υπουργού Εφοδιασμού προς τον ον αύτη αφορά βιομήχανον βιοτέχνην ή εργολήπτην, υποχρεούται ούτος να δηλώση προς την αρμοδίαν Υπηρεσίαν του Υπουργείου Εφοδιασμού εάν αποδέχεται τους δια της αποφάσεως του Υπουργού οριζομένους τεχνικούς και οικονμικούς όρους της εργασίας. Εν περιπτώσει αποδοχής των όρων τούτων παρά του ενδιαφερομένου θεωρείται άνευ ετέρου παρά καταρτισθείσα μεταξύ τούτου και του Δημοσίου σχετική σύμβασις, ης περιεχόμενον έσονται οι δια της αποφάσεως του Υπουργού διατυπούμενοι όροι. Εν περιπτώσει δε μη αποδοχής των όρων τούτων τα περί της αποζημιώσεως των κατά την παρούσαν Συντακτικήν Πράξιν περί επιτάξεων εργοστασίων ή εργαστηρίων δια των κατά το άρθρ. 9 της παρούσης εκδοθησομένων Β. Διαταγμάτων ορισθησομένων. 2.Οι εις ους ανατέθησαν αι εργασίαι αύται, θεωρούνται εντολοδόχοι του Κράτους, ασκούντες κοινωνικόν λειτουργήμα υποχρεούνται δε εις την εντός των δια της αποφάσεως του Υπουργού τασσομένων χρονικών ορίων έναρξιν και απρόσκοπτον συνέχισιν των ανατεθεισών αυτοίς εργασιών. Άρθρ.3.-1.Η κατά την παρούσαν Συντακτικήν Πράξιν επίταξις εργοστασίων ή εργαστηρίων δύναται να αφορά την παράδοσιν του όλου ή μέρους της παραγωγής εις το Δημόσιον ή την παράδοσιν της εκμεταλλεύσεως του εργοστασίου ή εργαστηρίου εις την αρμόδιαν Υπηρεσίαν του Υπουργείου Εφοδιασμού. 2.Ο τρόπος της λειτουργίας των επιτεταγμένων εργοστασίων ή εργαστηρίων και της εκτελέσεως εν γένει των εν τη προηγουμένη παραγράφω οριζομένων καθορίζεται δια της περί επιτάξεως αποφάσεως του Υπουργού Εφοδιασμού ή δια νεωτέρων τοιούτων. Ο Υπουργός του Εφοδιασμού δύναται ιδία να αναθέτη την δια λογαριασμόν του Δημοσίου εκμετάλλευσιν του εργοστασίου ή εργαστηρίου εις Επιτροπήν οριζομένην υπ' αυτού ή εις τους ιδιοκτήτας της επιχειρήσεως ή εις ωρισμένον τρίτον πρόσωπον. Άρθρ.4.-Αι κατά το άρθρ.1 της παρούσης Συντακτικής Πράξεως συναπτόμεναι συμβάσεις και εν γένει αι πράξεις δι' ων ανατίθεται εις βιομηχάνους, βιοτέχνας ή εργολήπτας η εκτέλεσις των εργασιών του Δημοσίου, ως και αι εν γένει πληρωμαί αι απορρέουσαι εξ αυτών απαλλάσσονται των τελών χαρτοσήμου. Δια κοινής αποφάσεως του Υπουργού Εφοδιασμού και του Υπουργού Οικονομικών αι κατ' εφαρμογήν της παρούσης Συντακτικής Πράξεως της εργασίας του Δημοσίου απασχολούμεναι βιομηχανίαι, βιοτεχνίαι και επιχειρήσεις, δύνανται να απαλλάσσονται εν όλω ή εν μέρει των σχετικών προς τας εργασίας ταύτας δημοσίων, δημοτικών ή κοινοτικών φόρων, τελών, δασμών ή άλλων αναγκαστικών εισφορών υπέρ του Δημοσίου, των Δήμων και Κοινοτήτων και παντός άλλου νομικού προσώπου, καθώς και των υπέρ του Μετοχικού Ταμείου Πολιτικών ή Στρατιωτικών υπαλλήλων κρατήσεων. Άρθρ.5.-1.Αι δια την ομαλή και απρόσκοπτον εκτέλεσιν των κατά το άρθρ.1 της παρούσης Συντακτικής Πράξεως προβλεπομένων εργασιών δαπάναι βαρύνουσι τον προϋπολογισμόν του Υπουργείου Εφοδιασμού. Επί των δαπανών τούτων δεν έχουσιν εφαρμογήν αι διατάξεις περί Δημοσίου Λογιστικού. 2.Δι' αποφάσεως του Υπουργού Εφοδιασμού δύναται να εγκρίνηται πάσα δαπάνη, ήτις κατά την κρίσιν του είναι αναγκαία και συντελεστική δια την ομαλή και εύρυθμον εκτέλεσιν των εν άρθρ.1 της παρούσης Συντακτικής Πράξεως εργασιών. Άρθρ.6.-Αι κατά την παρούσαν Συντακτικήν Πράξιν παρεχόμεναι εις τον Υπουργόν Εφοδιασμού αρμοδιότητες δύνανται να μεταβιβάζωνται δι' ειδικών αποφάσεων αυτού εν όλων ή εν μέρει εις Γενικούς Διοικητάς ή Νομάρχας, υποχρεουμένους, όπως εν τη ασκήσει της αρμοδιότητος ταύτης ακολουθώσι τας γενικάς ή ειδικάς οδηγίας του Υπουργού Εφοδιασμού. Άρθρ.7.-1.Βιομήχανοι, βιοτέχναι ή εργολήπται εις τους οποίους ήθελε ανατεθή καθ' οιονδήποτε των εν τω άρθρ.1 της παρούσης Συντακτικής Πράξεως προβλεπομένων τρόπων η εκτέλεσις εργασιών του Δημοσίου, θεωρούνται ότι ασκούσι κοινωνικήν λειτουργίαν, αρνούΣελ. 175 Έλεγχος Εμπορίου Ειδών πρώτης ανάγκης 5.Δ.α.3 μεναι δε να εκτελέσωσι την λειτουργίαν ταύτην ή επιδεικνύοντες αμέλειαν περί την άσκησιν αυτής ή παραβαίνοντες οπωσδήποτε τας κατά την παρούσαν Συντακτικήν Πράξιν επιβαλλομένας εις αυτούς απαγορεύσεις και υποχρεώσεις, ή επί σκοπώ παρεμποδίσεως της ομαλής εκτελέσεως των σχετικών εργασιών ή αποκτήσεως κέρδους μη τηρούντες τας δια των οικείων συμβάσεων αναλαμβανομένας υπ' αυτών υποχρεώσεις, ως και τας δι' αποφάσεων του Υπουργού επιβαλλομένας τοιαύτας εις αυτούς, ή παρεμβάλλοντες οιασδήποτε δυσχερείας κωλυούσας την ομαλήν λειτουργίαν των εργοστασίων ή εργαστηρίων διώκονται εξ επαγγέλματος, εισάγονται δε εις δίκην δι' απ' ευθείας κλήσεως ενώπιον των οικείων Αγορανομικών Δικαστηρίων και τιμωρούνται δια φυλακίσεως τουλάχιστον έξ μηνών και δια χρηματικής ποινής (από 500.000 μέχρις 20.000.000 δραχμών). Κατά της αποφάσεως του Αγορανομικού Δικαστηρίου δεν συγχωρείται έφεσις εκ μέρους του καταδικασθέντος, εν ουδεμιά δε περιπτώσει επιτρέπεται μετατροπή της ποινής. Ομοίως απαγορεύεται η αναστολή της ποινής, πλην της υπό του επομένου άρθρου προβλεπομένης περιπτώσεως. Δια την επιμετρήσιν των χρηματικών ποινών, βλ. Α.Ν. 110/1945 και άρθρ.57 και 474 του νέου Ποινικού Κώδικος, ως και Β.Δ. 27 Δεκ. 1950 (τόμ. 8 σελ. 6, 28, 80 και 84,1). Άρθρ.8.-1.Οι κατά το προηγούμενον άρθρον της παρούσης Συντακτικής Πράξεως βιομήχανοι, βιοτέχναι, εργολήπται καθώς και οι διευθυνταί, διαχειρισταί, διευθυνταί τμημάτων, εργοδηγοί και αρχιεργάται αρνούμενοι να εκτελέσουν την εργασίαν αυτών παρεμβάλλοντες δυσχερείας περί την ομαλήν και απρόσκοπτον συνέχισιν της εργασίας εν τοις εργοστασίοις και εργαστηρίοις, δύνανται να κηρύσσωνται δια Διατάγματος, εκδιδομένου προτάσει του Υπουργού Εφοδιασμού, ως τελούντες εν πολιτική επιστρατεύσει. Κηρυχθείσης της πολιτικής επιστρατεύσεως αυτών αναστέλλεται η εκτέλεσις των κατά το προηγούμενον άρθρον της παρούσης Συντακτικής Πράξεως τυχόν επιβληθεισών ποινών διατασσομένης κατ' αίτησιν του Υπουργού Εφοδιασμού ή και αυτεπαγγέλτως παρά του αρμοδίου Εισαγγελέως της αμέσου αποφυλακίσεως αυτών. 2.Κηρυσσομένης της πολιτικής επιστρατεύσεως των εν τη προηγουμένη παραγράφω προσώπων, καλούνται υπό του Υπουργού Εφοδιασμού οι μεν βιομήχανοι, βιοτέχναι ή εργολήπται όπως εντός προθεσμίας είκοσι τεσσάρων ωρών επαναλάβωσι την κανονικήν λειτουργίαν των εργαστηρίων ή εργοστασίων των, συμφώνως προς τας σχετικάς συμβάσεις ή τας αποφάσεις του Υπουργού Εφοδιασμού, οι δε διευθυνταί, διαχειρισταί, διευθυνταί τμημάτων, εργοδηγοί και αρχιεργάται όπως εντός της αυτής προθεσμίας επαναλάβωσι κανονικώς την εργασίαν των. Σελ. 176 Βιομήχανοι, βιοτέχναι και εργολήπται αρνούμενοι να συμμορφωθώσι προς την κατά το προηγούμενον εδάφιον πρόσκλησιν διώκονται εξ επαγγέλματος, εισάγονται δε εις δίκην δι' απ' ευθείας κλήσεως ενώπιον του Πενταμελούς Εφετείου του προβλεπομένου υπό του ψηφίσματος της Δ' Συντακτικής Συνελεύσεως της 29 Νοεμ. 1924 και τιμωρούνται δι' ειρκτής. Η σχετική καταδίκη συνεπάγεται την δήμευσιν του εργοστασίου ή εργαστηρίου απαγγελομένην δια της αποφάσεως του Δικαστηρίου. Διευθυνταί, διαχειρισταί, διευθυνταί τμημάτων, εργοδηγοί και αρχιεργάται αρνούμενοι να συμμορφωθώσι προς την κατά το πρώτον εδάφιον της παρούσης παραγράφου πρόσκλησιν διώκονται εξ επαγγέλματος, εισάγονται δε εις δίκην δ' απ' ευθείας κλήσεως ενώπιον των οικείων Αγορανομικών Δικαστηρίων και τιμωρούνται δια φυλακίσεως τουλάχιστον έξ μηνών και χρηματικής ποινής (από 20.000 μέχρι 500.000 δραχμών). Άρθρ.9.-Δια Β. Διαταγμάτων εκδιδομένων προτάσει των Υπουργών μελών του Κυβερνητικού Οικονομικού Συμβουλίου ρυθμίζονται τα της αποζημιώσεως των κατά την παρούσαν Συντακτικήν Πράξιν επιτασσομένων κινητών και ακινήτων, τα της εγκρίσεως, εκκαθαρίσεως, πληρωμής και ελέγχου των δαπανών, ως και πάσα άλλη λεπτομέρεια χρήσιμος δια την εκτέλεσιν της παρούσης Συντακτικής Πράξεως.